CELEX: 52020DP0187
Language: lv
Date: 2020-07-09 00:00:00
Title: Eiropas Parlamenta lēmums par iebildumu neizteikšanu pret Komisijas 2020. gada 19. jūnija deleģēto regulu, ar kuru groza Deleģēto regulu (ES) Nr. 877/2013, ar ko papildina Eiropas Parlamenta un Padomes Regulu (ES) Nr. 473/2013 par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs (C(2020)04140 – 2020/2695(DEA))

15.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 371/126
            
         
      P9_TA(2020)0187
      Iebildumu neizteikšana pret deleģēto aktu: kopīgie noteikumi budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs
      Eiropas Parlamenta lēmums par iebildumu neizteikšanu pret Komisijas 2020. gada 19. jūnija deleģēto regulu, ar kuru groza Deleģēto regulu (ES) Nr. 877/2013, ar ko papildina Eiropas Parlamenta un Padomes Regulu (ES) Nr. 473/2013 par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs (C(2020)04140 – 2020/2695(DEA))
      (2021/C 371/23)
      
         Eiropas Parlaments,
      
                  —
               
               
                  ņemot vērā Komisijas deleģēto regulu (C(2020)04140),
               
            
                  —
               
               
                  ņemot vērā Komisijas 2020. gada 22. jūnija vēstuli, kurā tā lūdz paziņot, ka Parlaments neizteiks iebildumus pret deleģēto regulu,
               
            
                  —
               
               
                  ņemot vērā Ekonomikas un monetārās komitejas 2020. gada 3. jūlija vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes 2013. gada 21. maija Regulu (ES) Nr. 473/2013 par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs (1) un jo īpaši tās 10. panta 3. punktu un 14. panta 5. punktu,
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Ekonomikas un monetārās komitejas ieteikumu lēmumam,
               
            
                  —
               
               
                  ņemot vērā to, ka netika izteikti iebildumi Reglamenta 116. panta 6. punkta trešajā un ceturtajā ievilkumā noteiktajā termiņā, kurš beidzās 2020. gada 9. jūlijā,
               
            
                  A.
               
               
                  tā kā Eurogrupas 2020. gada 9. aprīļa sanāksmē eurozonas dalībvalstu finanšu ministri ierosināja, pamatojoties uz Eiropas Stabilitātes mehānisma kredītlīniju ar pastiprinātiem nosacījumiem, nodrošināt atbalstu pandēmijas krīzes apstākļos, lai tādējādi reaģētu uz Covid-19 pandēmiju;
               
            
                  B.
               
               
                  tā kā Eurogrupas ziņojumā ir norādīts, ka eurozonas dalībvalstīm, kuras to lūdz, atbalsts pandēmijas krīzes apstākļos ir pieejams tikai ar vienu nosacījumu — ka attiecīgās dalībvalstis šo kredītlīniju apņemas izmantot, lai palīdzētu nodrošināt valsts finansējumu gan tiešas, gan netiešas veselības aprūpes, ārstēšanas un profilakses vajadzībām saistībā ar Covid-19 krīzi;
               
            
                  C.
               
               
                  tā kā 2020. gada 7. maija kopīgajā vēstulē Komisijas priekšsēdētājas izpildvietnieks V. Dombrovskis un komisārs P. Džentiloni paziņoja, ka Komisijas 2013. gada 27. jūnija Deleģēto regulu (ES) Nr. 877/2013, ar ko papildina Eiropas Parlamenta un Padomes Regulu (ES) Nr. 473/2013 par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs (2), ir iecerēts grozīt, lai sīkāk izklāstītu ziņošanas prasības, kuras jāpilda dalībvalstīm, kas izmanto atbalstu pandēmijas krīzes apstākļos;
               
            
                  D.
               
               
                  tā kā ar deleģēto aktu ziņošanas prasības ir grozītas un ir noteikts, ka pašreizējā situācijā ir jāziņo tikai par to, kā ar atbalstu pandēmijas krīzes apstākļos piešķirtais finansējums tiek izmantots, lai segtu ar tiešas un netiešas veselības aprūpes, ārstēšanas un profilakses vajadzībām saistītās izmaksas, ko radījusi Covid-19 krīze, jo atbalstam pandēmijas krīzes apstākļos ir ļoti specifiska un ierobežota darbības joma, turklāt jaunajā II pielikumā ir pievienota attiecīgā ziņojuma veidne;
               
            
                  E.
               
               
                  tā kā būtu jānodrošina, ka attiecīgais deleģētais akts pēc iespējas ātrāk stājas spēkā, lai varētu racionalizēt ziņošanas prasības, kuras jāpilda dalībvalstīm, kas izmanto atbalstu pandēmijas krīzes apstākļos,
               
            
               
                  1.
               
               
                  paziņo, ka neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  OV L 140, 27.5.2013., 11. lpp.
      
      
         (2)  OV L 244, 13.9.2013., 23. lpp.